สวัสดีค่ะ ดิฉันอายุ 21 ปี ช่วงกลางปีรู้สึกไม่ถ่าย ถ่ายไม่ออก พอถ่ายออกก็ไม่สุด มีอาการปวดท้อง ไปหา รักษาตามอาการ บอกเป็นโรคกระเพาะ กินยามาตั้งแต่ตอนนั้น จนถึงตอนนี้ก็ปวดท้องเรื้อรัง มีอาการท้องอืด ทั้งๆที่ไม่กินอะไร ปวดท้องเป็นๆหายๆ แต่ปวดบ่อยมากค่ะ อ่อนเพลีย น้ำหนักลด การขับถ่ายก็รู้สึกถ่ายไม่สุดทุกครั้ง อุจจาระก้อนเล็กลง บางครั้งถ่ายร่วนๆน้ำๆ แล้วล่าสุดอุจจาระมามีเลือดสดปนค่ะ ตามรูปนี้เลยค่ะ หนูควรทำยังไงดีคะ อยากส่องกล้องแต่กลัวไม่ให้ส่อง
สวัสดีค่ะ อาการถ่ายอุจจาระมีเลือดออกสีแดงสด สามารถเกิดได้จากหลายสาเหตุ ได้แก่ ริดสีดวงทวาร, มีแผลฉีกขาดที่รูทวารจากอาการท้องผูก, ทวารหนักและลำไส้อักเสบ, มีติ่งเนื้อที่ลำไส้, ลำไส้ขาดเลือด, เนื้องอกต่างๆที่ลำไส้ เป็นต้นอาการถ่ายไม่สุด อาการถ่ายก้อนเล็กลง อาจเป็นอาการของท้องผูก ซึ่งอาการท้องผูกจะทำให้เกิดแผลที่ขอบปากทวาร หรือทำให้เกิดโรคริดสีดวงทวารได้ค่ะจากที่ เล่ามาแนะนำให้ลองปรับเปลี่ยนพฤติกรรมดูก่อนนะคะ โดย จึงแนะนำให้รับประทานอาหารที่มีกากใยเพิ่มขึ้น เช่น ผัก ผลไม้ เป็นต้นดื่มน้ำเปล่าเพิ่มขึ้น ออกกำลังกายเพิ่มขึ้นหากท้องผูกมาก อาจใช้ยาระบายอ่อนๆช่วยซึ่งหากดูแลตนเองเบื้องต้น แล้วอาการไม่ขึ้น แนะนำให้ไปพบแพทย์เพื่อตรวจวินิจฉัยโรคนะคะ